Samtökin höfðu ekki áður tekið að sér svona mörg börn í einu , en ákváðu að láta slag standa , enda líf barnanna í húfi . Nú eru þau mörg hver orðin fullorðin , hafa lært iðn eða klárað háskólanám og lifa nú sjálfstæðu lífi utan barnaþorpsins . Saga barnanna í umsjón Alþjóðlegu barnahjálparinnar í Kongó er mörkuð af þeim átökum sem staðið hafa í landinu nær linnulaust frá 1997 . Þegar fyrstu og öðru Kongóstríðunum svokölluðu lauk formlega árið 2003 var það mannskæðasta stríð síðan síðari heimsstyrjöldinni lauk . Milljónir manna , kvenna og barna lágu í valnum . Starfsmenn hjálparsamtaka sem reka heilsugæsluþjónustu á átakavæðunum horfðu upp á þúsundir barna verða munaðarlaus í þessum átökum . Þessi börn snertu við hjarta þeirra og brátt voru starfsmennirnir komnir með fleiri hundruð börn undir sinn verndarvæng . Árið 2001 höfðu þessi samtök samband við Alþjóðlegu barnahjálpina um að taka að sér um 200 þeirra . Mörg barnanna voru þá orðin hættulega vannærð . Samtökin höfðu ekki áður tekið að sér svona mörg börn í einu , en ákváðu að láta slag standa , enda líf barnanna í húfi . Nú , 14 árum seinna , er búið að koma upp barnaþorpi , með 9 heimilum , barna - og gagnfræðaskóla og kapellu . Börnin sem við tókum að okkur í upphafi eru nú mörg hver orðin fullorðin , hafa lært iðn eða klárað háskólanám og lifa nú sjálfstæðu lífi utan barnaþorpsins . Við erum svo stolt af þessu unga fólki . Yngri börn hafa hins vegar bæst í hópinn í barnaþorpinu , þar sem vígahópar ganga enn lausum hala í landinu . Í barnaþorpi Alþjóðlegu barnahjálparinnar í A-Kongó eru nú 135 börn í umsjón okkar . Þrátt fyrir að formlega sé borgarastyrjöldinni lokið ráfa uppreisnarhópar og vopnaðar sveitir um landið , sem viðheldur óstöðuleika og erfiðar uppbyggingu í þessu fátæka ríki . Börnin í barnaþorpi okkar eru , þrátt fyrir erfiðar minningar og mikinn missi á sinni stuttu ævi , lífglöð og heilbrigð . Þau elska að syngja og spila fótbolta og aðra leiki .